**Условия ЗА КАНДИДАТСТВАНЕ**

**за директно предоставяне на безвъзмездна**

**финансова помощ чрез Бюджетна линия**

**по процедура BG14MFPR001-5 „Техническа помощ“**

Съдържание

[1.Наименование на програмата: 2](#_Toc163833264)

[2. Наименование на приоритета: 2](#_Toc163833265)

[3. Номер и наименование на процедурата: 2](#_Toc163833266)

[4. Измерения по кодове: 3](#_Toc163833267)

[5. Териториален обхват: 3](#_Toc163833268)

[6. Цели на предоставяната безвъзмездна финансова помощ по процедурата и очаквани резултати: 3](#_Toc163833269)

[7. Индикатори (показатели): 3](#_Toc163833270)

[8. Общ размер на безвъзмездната финансова помощ по процедурата и разпределение по категория региони (ако е приложимо): 4](#_Toc163833271)

[9. Минимален (ако е приложимо) и максимален размер на безвъзмездната финансова помощ за конкретен проект: 4](#_Toc163833272)

[10. Процент на съфинансиране: 4](#_Toc163833273)

[11. Допустими кандидати: 4](#_Toc163833274)

[12. Допустими партньори (ако е приложимо): 5](#_Toc163833275)

[13. Дейности, допустими за финансиране: 5](#_Toc163833276)

[14. Категории разходи, допустими за финансиране: 8](#_Toc163833277)

[**14.1. Условия за допустимост на разходите** 8](#_Toc163833278)

[**14.2. Допустими разходи** 9](#_Toc163833279)

[**14.3. Недопустими разходи** 10](#_Toc163833280)

[15. Допустими целеви групи (ако е приложимо): 11](#_Toc163833281)

[16. Приложим режим на минимални/държавни помощи (ако е приложимо): 11](#_Toc163833282)

[17. Хоризонтални принципи: 12](#_Toc163833283)

[18. Минимален и максимален срок за изпълнение на проекта (ако е приложимо): 13](#_Toc163833284)

[19. Ред за оценяване на концепциите за проектни предложения (ако е приложимо): 13](#_Toc163833285)

[20. Критерии и методика за оценка на концепциите за проектни предложения (ако е приложимо): 13](#_Toc163833286)

[21. Ред за оценяване на проектните предложения: 13](#_Toc163833287)

[22. Критерии и методика за оценка на проектните предложения: 15](#_Toc163833288)

[23. Начин на подаване на проектните предложения/концепциите за проектни предложения: 16](#_Toc163833289)

[24. Списък на документите, които се подават на етап кандидатстване: 16](#_Toc163833290)

[25. Краен срок за подаване на проектните предложения: 16](#_Toc163833291)

[26. Приложения към Условията за кандидатстване: 16](#_Toc163833292)

**1.Наименование на програмата:**

Програма за морско дело, рибарство и аквакултури 2021-2027 (ПМДРА)

**2. Наименование на приоритета:**

Приоритет 5 „Техническа помощ“

**3. Номер и наименование на процедурата:**

BG14MFPR001-5.001 „Техническа помощ“

**4. Измерения по кодове:**

Измерение 1 – Област на интервенция:

16 Техническа помощ

Измерение 2 – Форма на финансиране:

01 Безвъзмездни средства.

Измерение 3 – Тип на територията:

07 Не се прилага

**5. Териториален обхват:**

Дейностите по настоящата процедура следва да се изпълняват на територията на Република България. Допускат се дейности, свързани с участия в събития в други държави членки на Европейския съюз (ЕС) или трети страни, които постигат целите на ПМДРА.

Резултатите от изпълнението на дейностите в бюджетните линии, финансирани по процедурата, следва да се използват на територията на Република България.

**6. Цели на предоставяната безвъзмездна финансова помощ по процедурата и очаквани резултати:**

Процедурата е насочена към подпомагане органите, ангажирани с осъществяване на дейностите, свързани с програмирането, управлението, наблюдението, оценката, контрола и одита на ПМДРА, осигурявайки адекватното и навременно изпълнение на програмата и приключване на Програмата за морско дело и рибарство 2014-2020, в съответствие с принципа за добро финансово управление и съгласно разпоредбите на правото на ЕС и националната нормативна уредба. Успешното управление на ПМДРА включва повишаване на административния капацитет на органите, ангажирани с осъществяване на дейностите, свързани с програмирането, управлението, наблюдението, оценката, контрола и одита на програмата, укрепване и поддържане на капацитета на партньори, (потенциални) бенефициенти, взаимодействие със заинтересовани страни и осигуряване на прозрачност, комуникация и видимост на програмата и постигнатите резултати.

С изпълнение на дейностите по процедурата ще се постигне:

- осъществяване на ефективно и ефикасно изпълнение, наблюдение, оценка, контрол и одит на програмата, осигурявайки високо ниво на усвояване на средствата от фондовете от ЕС;

- укрепване на административния капацитет и поддържане на високи нива на компетентност, мотивация и ангажираност на органите по ПМДРА, отговорните структури и бенефициенти и др.;

- подобрен процес на изпълнение на проектите по програмата, което предпоставя по-добро и ефикасно усвояване на средствата по програмата;

- повишена разпознаваемост на програмата, нейните цели, приоритетите, които подкрепя и резултатите от нейното изпълнение. Осведомяване на операторите в сектор „Рибарство“ за възможностите за финансиране, добри практики, постигнати резултати и т. н.

**7. Индикатори (показатели):**

Брой операции

При кандидатстване, всеки кандидат отбелязва индикатора за изпълнение, съответстващ на конкретния финансов план. За една операция следва да се разбира различни по вид дейности. Например: ако една бюджетна линия предвижда изпълнението на две дейности – „Осигуряване на възнаграждения“ и „Провеждане на обучения“, то кандидатът следва да заложи индикатор „Брой операции“ с целева стойност 2 бр.

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Общият бюджет по настоящата процедура за предоставяне на безвъзмездна финансова помощ е разпределен, както следва:

|  |  |  |
| --- | --- | --- |
| **Общ размер финансови средства**  **(100% БФП)** | **Съфинансиране от ЕФМДРА**  **(70%)** | **Национално съфинансиране (30%)** |
| 14 240 126.71 лв. | 9 968 088.70 лв. | 4 272 038.01 лв. |

**9. Минимален (ако е приложимо) и максимален размер на безвъзмездната финансова помощ за конкретен проект:**

Максималния размер на безвъзмездна финансова помощ е 14 240 126.71 лв.

Общата стойност на отделните индивидуални бюджетни линии подлежи на актуализация в зависимост от текущите нужди на отделните бенефициенти, като общият размер на всички одобрени индивидуални бюджетни линии не следва да надвишава определения общ размер на средствата по процедурата.

**10. Процент на съфинансиране:**

По настоящата процедура може да се предоставят до 100 % от максималния размер на допустимите разходи.

По настоящата процедура за представяне на БФП чрез бюджетна линия не се изисква съфинансиране от конкретния бенефициент.

**11. Допустими кандидати:**

Настоящата процедура, представлява процедура чрез директно предоставяне на БФП на конкретни бенефициенти, по реда на чл. 43, ал. 1 и ал. 2, т. 3 от ЗУСЕФСУ. За предоставяне на БФП чрез бюджетната линия може да участват следните кандидати:

* Дирекция „Морско дело и рибарство”, Министерство на земеделието и храните, Управляващ орган /УО на ПМДРА/;
* Дирекция „Рибарство и аквакултури”, Държавен фонд „Земеделие“ – РА /Междинно звено на УО на ПМДРА – МЗ/;
* Звено „Сертификация на разходите по ОПРСР“ в Държавен Фонд „Земеделие“ – РА /Счетоводен орган на ПМДРА – СО/;
* Изпълнителна агенция „Сертификационен одит на средствата от европейските земеделски фондове“ /Одитен орган на ПМДРА – ОО/;
* Дирекция „Вътрешен одит“, Министерство на земеделието и храните.

**12. Допустими партньори (ако е приложимо):**

Неприложимо

**13. Дейности, допустими за финансиране:**

За да бъдат допустими дейностите, трябва да отговарят на следните условия:

- да са в съответствие с Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд Убежище, миграция и интеграция, фонд Вътрешна сигурност и Инструмента за финансова подкрепа за управлението на границите и визовата политика (ОВ L 231, 30.06.2021 г.) (Регламент (ЕС) 2021/1060);

- да са в съответствие с предвиденото в Програма за морско дело, рибарство и аквакултури 2021-2027 г., да гарантират постигането на целите по настоящата процедура, и да осигуряват ефективен принос за постигане целите на Програмата;

- да са извършени от допустим бенефициент и да са изплатени в рамките на общата продължителност на операцията;

- да са в съответствие с хоризонталните политики, съгласно чл. 9 от Регламент (ЕС) 2021/1060;

-да съответстват на изискванията на правото на ЕС и националната нормативна уредба в сферата на обществените поръчки при спазване принципите на прозрачност, пропорционалност, равно третирани и недискриминация при осигурена конкуренция;

- да се реализират в рамките на наличния бюджет.

Дейностите, заложени в приоритета са в съответствие с планираните действия за увеличаване на административния капацитет за изпълнение на фондовете, обхванати от споразумението за партньорство и Пътната карта за изграждане на национален административен капацитет. При изпълнение на дейностите ще се вземат предвид елементите за борба с измамите, посочени в раздел 9, т. 3 от Споразумението за партньорство на България.

С оглед улесняване на ефективното и ефикасно изпълнение на политиките на ЕФМДРА, техническа помощ ще подкрепя координирано и допълващо инвестициите в следните основни направления:

1. **Повишаване на ефективността на органите по ПМДРА (УО, МЗ, СО, ОО) и дирекция „Вътрешен одит“ към Министерството на земеделието и храните.**

Предвидени за изпълнение са следните групи дейности:

* Техническа подкрепа, консултации, изследвания, анализи, проучвания и др., необходими за ефективното управление, изпълнение, наблюдение, оценка, контрол, одит и функциониране на ПМДРА;
* Оценки на изпълнението на ПМДРА (включително текущи оценки);
* Обезпечаване на работата на Комитета за наблюдение на ПМДРА;
* Укрепване на капацитета на структурите, изпълняващи функции по управление, контрол и одит на ПМДРА, в това число:

- финансиране на разходите за възнаграждения за служители, изпълняващи функции по управление, контрол и одит, вкл. свързаните с тях осигурителни вноски и други дължими според действащото законодателство доплащания;

- повишаване на административния капацитет на служителите на органите, пряко участващи в програмиране, управление, изпълнение, мониторинг, одит и оценка на ПМДРА чрез осигуряване на участие в обучения, работни срещи, семинари, работни посещения, обмен на добри практики и опит и др. с конкретна насоченост по теми, актуални за изпълнението на ПМДРА, включително такси за участие и командировъчни разходи, в т.ч. пътни до и от мястото на провеждане на мероприятието (в страната и чужбина);

* Материално-техническо обезпечаване на структурите, изпълняващи функции по управление и одит на ПМДРА;
* Обезпечаване на командировки на служители, пряко участващи в планирането, управлението, изпълнението, наблюдението, оценката и одита на ПМДРА;
* Подкрепа на процесите на оценка и мониторинг на проекти (организация на оценителни комисии, база данни от независими експерти, притежаващи необходимите технически познания и опит, наемане на експерти, и др.);
* Насърчаване на по-широкото прилагане на формите на опростени разходи, вкл. чрез трансфер на добри практики;
* Осигуряване на подкрепа на дейностите, свързани с приключването на Програма за морско дело и рибарство 2014-2020 г.;
* Подкрепа за подготовка на програмен период 2028-2034 г.;
* Други дейности, обезпечаващи ефективното управление, изпълнение, наблюдение, оценка, контрол и одит на ПМДРА.

1. **Изграждане на капацитет на операторите в сектор „Рибарство“ за улесняване на достъпа и оптималното използване на подкрепата от ПМДРА.**

Предвидени за изпълнение са следните групи дейности:

* Анализ и оценка на потребностите на потенциалните бенефициенти и на бенефициентите на ПМДРА;
* Подпомагане на потенциалните бенефициенти на ПМДРА в процеса по кандидатстване и изготвяне на качествени проектни предложения чрез:

- провеждане на работни срещи, семинари, разяснителни кампании, обмен на добри практики и опит;

- изготвяне на видео клипове и електронни наръчници, визуализиращи процеса по кандидатстване;

- поддържане на електронна платформа за разяснения по програмата и отделните процедури и др.

* Разработване и изпълнение на програми за обучение на бенефициенти (наемане на експерти, организиране на обучения, учебни материали и др.), които да засилят капацитета им от гледна точка на успешното изпълнение и отчитане на проектите;
* Подкрепа за функциониране на Национална рибарска мрежа на МИРГ.

**3. Осигуряване на информираност и публичност относно ПМДРА.**

Предвидени за изпълнение са следните групи дейности:

* Изготвяне и поддръжка на рубрики, реклами и други;
* Изготвяне на публикации, бюлетини, брошури, постери, наръчници и други информационни и рекламни материали;
* Организиране, провеждане и/или участие в мероприятия, в т.ч. конференции, семинари, информационни кампании, кръгли маси, фокус групи, социологически проучвания и др., включително такси за участие (ако е приложимо) и командировъчни разходи, в т.ч. пътни до и от мястото на провеждане на мероприятието (в страната и чужбина);
* Повишаване на разпознаваемостта на ПМДРА;
* Предоставяне на информация във връзка с възможности за подкрепа с финансови инструменти.

Кандидатът подава Формуляр за кандидатстване с приложени към него Финансов план за бюджетна линия, съгласно образеца, приложен към настоящите Условия за кандидатстване. Във Формуляра се посочва периода за извършване на разходите и останалите приложими документи съгласно Условията за кандидатстване. За финансирането на посочените допустими дейности чрез бюджетни линии, бенефициентът може да подаде финансов/и план/ове за всички или част от изброените дейности за подпомагане. Бюджетните линии може да обхващат една или няколко финансови години, в рамките до края на 2029 г., която е последна за тяхното представяне.

Проектите или дейности не следва да са били физически завършени или изцяло осъществени преди подаването на формуляра за кандидатстване по тази процедура от страна на кандидата, независимо дали всички свързани плащания са извършени от кандидата, или не.

Разходи за проекти или дейности, чието изпълнение е започнало в периода от 01.01.2024 г. до датата на подаване на формуляра за кандидатстване и продължава в периода на изпълнение на проекта, не се считат за физически завършени или изцяло осъществени по смисъла на чл. 57, ал. 2 от ЗУСЕФСУ.

**ВАЖНО:** Всички проекти за обучения, чието изпълнение е започнало в периода от 01.01.2024 г. до датата на подаване на формуляра за кандидатстване следва да са в съответствие с утвърдените годишни планове за обучение на служителите на съответната административна структура.

Всеки финансов план подлежи на ежегодна актуализация в рамките на заявения период въз основа на извършена от бенефициента оценка на изпълнението на плана или при настъпили обстоятелства, които водят до промяна в размера на необходимия финансов ресурс. Бенефициентът следва да актуализира финансовия план/ове като оцени темпа на изпълнение на дейностите, отчитайки евентуалното забавяне при изпълнението им, промяна на продължителността, поради специфика в изпълнението, прехвърляне на средства от една година в друга или други обстоятелства, водещи до промяна в размера на финансовия ресурс.

Финансовият план се попълва на база отчетените по бюджетната линия разходи за предходни календарни години (ако е приложимо) и планираните стойности за предстоящите за финансиране години.

**ВАЖНО:** Кандидатът няма право да подава Формуляр за кандидатстване и финансов план за операции, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка конкретният бенефициент има задължение при дейностите за видимост, прозрачност и комуникация да указва произхода на финансирането чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на следния линк: <https://ec.europa.eu/regional_policy/en/information/logos_downloadcenter/>.

Оперативни насоки за използване на емблемата на ЕС за периода 2021-2027 г. можете да намерите тук: <https://ec.europa.eu/info/sites/default/files/eu-emblem-rules_en.pdf>.

**14. Категории разходи, допустими за финансиране:**

## **14.1. Условия за допустимост на разходите**

Допустимите разходи следва да са извършени законосъобразно и не трябва да противоречат на правилата, описани в:

* Регламент (ЕС) 2021/1060;
* Регламент (ЕС) 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004 (OB L 247, 13.07.2021 г.);
* Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 (OB L 193, 30.07.2018 г.) (- Регламент (ЕС, Евратом) 2018/1046);
* Решение № 541/2014/ЕС и за отмяна на Регламент (ЕС, Евратом) № 966/2012);
* Закона за управление на средствата от европейските фондове при споделено управление (ЗУСЕФСУ) и съответната подзаконова нормативна уредба, уреждаща национални правила за допустимост на разходите и настоящите Условия за кандидатстване.

Съгласно чл. 63 от Регламент (ЕС) 2021/1060 разходите са допустими за получаване на принос от фондовете, ако те са направени от бенефициент и са изплатени за изпълнение на операции между датата на представяне на програмата на Комисията или 1 януари 2021 г., като се взема по-ранната от двете дати, и 31 декември 2029 г. За разходи, допустими съгласно чл. 53, параграф 1, букви „б“, „в“ и „е“ от същия регламент, действията, представляващи основание за възстановяване, трябва да са извършени между датата на представяне на програмата на Комисията или от 1 януари 2021 г., като се взема по-ранната от двете дати, и 31 декември 2029 г.

Съгласно чл. 57, ал. 1 от ЗУСЕФСУ, за да бъдат допустими, разходите трябва да отговарят едновременно на следните условия:

– разходите да са за дейности, съответстващи на предвидените в одобрения проект и да се извършват от допустими бенефициенти;

– разходите да попадат във включени в документите по чл. 26, ал. 1 от ЗУСЕФСУ и в одобрения проект категории разходи;

– разходите да не надхвърлят праговете за съответната категория в документите по чл.26, ал. 1 от ЗУСЕФСУ и в одобрения проект;

– разходите да са за реално доставени продукти, извършени услуги, строителни и монтажни работи и положен труд;

– разходите да са извършени законосъобразно, съгласно приложимото право на Европейския съюз и българското законодателство;

– разходите да са отразени в счетоводната документация на бенефициента чрез отделни счетоводни аналитични сметки или в отделна счетоводна система;

– за направените разходи да е налична одитна следа съгласно минималните изисквания на приложение XIII от Регламент (ЕС) 2021/1060 и да са спазени изискванията за съхраняване на документите съгласно чл. 82 от Регламент (ЕС) 2021/1060;

– разходите да са съобразени с приложимите правила за предоставяне на държавни помощи;

– правилата, определени в нормативните актове на Министерски съвет по чл. 59, ал. 1 от ЗУСЕФСУ.

## **14.2. Допустими разходи**

За да бъдат допустими разходите по настоящата процедура чрез директно представяне на БФП, трябва да отговарят на условията по т. 14.1 от настоящите условия за кандидатстване и на следните условия:

Допустими по настоящата процедура се следните разходи:

1. Разходи, свързани с изпълнението на посочените в т. 13 дейности, допустими за финансиране;

2. За дейности, определени и извършени под отговорността на Управляващия орган на ПМДРА и съгласно критериите за подбор на операции, одобрени от Комитета за наблюдение на ПМДРА;

3. Да са извършени от допустим бенефициент;

4. Категориите разходи да са включени в заповедта за предоставяне на финансова подкрепа;

5. Изборът на изпълнител за реализираните дейности (СМР, услуги и/или доставки) да е извършен в съответствие с действащото национално и с правото на общността за възлагане на обществени поръчки;

6. За тях да е налична адекватна одитна следа, включително да са спазени разпоредбите за наличност на документите по чл. 69, параграф 6 от Регламент (ЕС) 2021/1060 и Приложение XIII към него, в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по чл. 82 от Регламент (ЕС) 2021/1060;

7. Да са отразени в счетоводната документация на бенефициента чрез отделни счетоводни аналитични сметки или в отделна счетоводна система;

8. Да могат да се установят и проверят, да бъдат подкрепени от оригинални разходо-оправдателни документи;

9. Да са извършени за съфинансиране на продукти и услуги, които са реално доставени, съобразно предварително заложените в заповедта за предоставяне на финансова подкрепа изисквания. Да са действително платени (т.е. да е платена цялата стойност по представените фактури или други първични счетоводни документи, включително стойността на ДДС), не по-късно от датата на подаване на междинния/финалния отчет по проекта от страна на бенефициента;

10. Да са извършени в съответствие с принципа на доброто финансово управление в съответствие с чл. 33 на Регламент (ЕС, Евратом) 2018/1046;

11. Да не са финансирани по друг проект, програма или друга финансова схема на националния или европейския бюджети;

12. Разходите за индивидуалните брутни месечни заплати, включително разходите за допълнителни възнаграждения, възнагражденията за времето на ползване на платен отпуск, разходите за обезщетения, изплатени от осигурителя за дните на временна неработоспособност, съгласно Кодекса за социално осигуряване, както и задължителните социални и здравни осигуровки за сметка на осигурителя, дължими във връзка с тези плащания, се възстановяват от бюджета на ПМДРА както следва:

12.1. В размер до 40% от основните месечни заплати, включително възнагражденията за времето на ползване на платен отпуск и задължителните социални и здравни осигуровки за сметка на осигурителя за кандидати Дирекция „Рибарство и аквакултури” към Държавен фонд „Земеделие“ – РА, Звено „Сертификация на разходите по ОПРСР“ в Държавен Фонд „Земеделие“ – РА и служителите на дирекция „Вътрешен одит“ към Министерството на земеделието и храните;

12.2. В размер до 80% от основните месечни заплати, включително възнагражденията за времето на ползване на платен отпуск и задължителните социални и здравни осигуровки за сметка на осигурителя за служителите от Дирекция „Морско дело и рибарство“ в Министерство на земеделието и храните.

12.3. Разходите за допълнителни възнаграждения и разходите за задължителни социални и здравни вноски за сметка на осигурителя на служителите на Дирекция „Морско дело и рибарство“ към Министерство на земеделието и храните, Дирекция „Рибарство и аквакултури” към Държавен фонд „Земеделие“ – РА и Звено „Сертификация на разходите по ОПРСР“ в Държавен Фонд „Земеделие“ се възстановяват от бюджета на ПМДРА в размер на 100 % от тези разходи.

12.4. Разходите за брутни заплати и допълнителни възнаграждения, и за обезщетения, изплатени от осигурителя за дните на временна неработоспособност съгласно Кодекса за социално осигуряване, на служителите на Изпълнителна агенция „Сертификационен одит на средствата от европейските земеделски фондове“, както и разходите за задължителни социални и здравни осигурителни вноски за сметка на осигурителя за тези служители се възстановяват от бюджета на ПМДРА в размер на 100% от тези разходи.

## **14.3. Недопустими разходи**

Недопустимите разходи включват i) разходите извън периода на допустимост, ii) недопустимите разходи по силата на приложимите правила на ЕС и национални правила и iii) други непредставени за съфинансиране разходи. Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове за споделено управление (Регламент (ЕС) 2021/1060, Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд, Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012), ЗУСЕФСУ и съответната подзаконова нормативна уредба, уреждаща национални правила за допустимост на разходите за средствата от ЕФСУ.

Недопустими за финансиране по настоящата процедура са следните разходи:

* разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на Общността или от друга донорска програма;
* глоби, финансови санкции и разходи за разрешаване на спорове;
* комисионите и загубите от курсови разлики при обмяна на чужда валута;
* данък върху добавената стойност, освен когато не е възстановим;
* разходите за гаранции, осигурени от банка или от друга финансова институция, с изключение на разходите по финансови инструменти;
* лихви по дългове;
* субсидиране на лихва по одобрени схеми за държавни помощи и разноските за финансови транзакции;
* разходи за консултантски услуги, свързани с подготовката и/или попълването на документите за кандидатстване по настоящата процедура;
* разходи за дълготрайни активи нови или втора употреба;
* принос в натура;
* разходи за строително-монтажни дейности;
* разходи за закупуване на инфраструктура, земя и недвижимо имущество;
* разходи за лизинг;
* разходи за банкови такси и комисионни;
* всички разходи, които не са пряко свързани с допустимите дейности по настоящата процедура, вкл. разходи, които не са планирани в бюджета и финансовия план.

**15. Допустими целеви групи (ако е приложимо):**

1. Органите, ангажирани с управлението, изпълнението, координацията, наблюдението, оценката, контрола и одита на ПМДРА;

2. Други целеви групи, които ще имат ползи от дейностите по техническа помощ:

* Икономически оператори – изпълнители на възложени от УО на ПМДРА дейности;
* Потенциални бенефициенти и бенефициенти, крайни получатели по ПМДРА;
* Членовете на Комитета за наблюдение;
* Други заинтересовани страни.

**16. Приложим режим на минимални/държавни помощи (ако е приложимо):**

Определението на понятието „държавна помощ” се съдържа в чл. 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държава-членка на Европейския съюз, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с правото на ЕС и националната нормативна уредба в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

Предвидените дейности, посочени в т. 13 Дейности, допустими за финансиране от настоящите Условия за кандидатстване, са свързани с извършване на дейности във връзка с изпълнението на ПМДРА, които представляват неикономически дейности с приложим режим „непомощ“ – помощ извън обхвата на чл. 107, параграф 1 от ДФЕС.

Конкретните бенефициенти по процедурата са органи определени в Решение № 712 на Министерски съвет от 2020 г. заопределяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, фонд „Вътрешна сигурност”, фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021–2027 г., където са възложени функциите по управлението, изпълнението, координацията, наблюдението, оценката, контрола и одита на ПМДРА и всички произтичащи от това задължения и отговорности съгласно националната нормативна уредба и правото на ЕС, както и дирекция „Вътрешен одит“ към Министерство на земеделието и храните. Посочените органи изпълняват тези функции като не действат в качеството си на предприятие по смисъла на чл.107, параграф 1 от ДФЕС, тъй като осъществяват функции, присъщи на държавата и не представляват предприятие, извършващо икономическа дейност.

Поради тази причина, при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като бенефициентите по Приоритет 5 не осъществяват дейност на пазар, на който се осъществява търговия между държави-членки.

Упражняването на публична власт е дейност, за която не се прилагат правилата за държавните помощи. Съгласно съдебната практика на съда на ЕС, чл. 107 от ДФЕС не се прилага, когато държавата действа при упражняване на публична власт или когато публичните субекти действат в качеството си на публичен орган. Дейностите, които по същество са част от прерогативите на публичната власт и се извършват от държавата, не представляват стопански дейности.

Предвид това, подпомагането по процедурата по Приоритет 5 не следва да се разглежда като попадащо в обхвата на чл. 107, параграф 1 от ДФЕС и не представлява държавна помощ.

**17. Хоризонтални принципи:**

По настоящата процедура следва да е налице съответствие на проектните предложения с принципите на хоризонталните политики на ЕС. Проектното предложение трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.

Проектното предложение следва да съблюдава и принципите, заложени в „Хартата на основните права на ЕС и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета в съответствие с чл. 15 на Регламент (ЕС) 2021/1060.

Във Формуляра за кандидатстване като „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.

Заложените в проекта принципи ще се проверяват на етап изпълнение на проектното предложение. При подаване на искане за окончателно плащане, бенефициентът следва да представи информация как изпълнява заложените принципи на хоризонталните политики на ЕС и принципите, заложени в Хартата на основните права на ЕС и КПХУ.

Информация по какъв начин се изпълняват хоризонталните политики и принципи на ЕС следва да бъде предоставена и при отчитане на дейностите по проекта.

**18. Минимален и максимален срок за изпълнение на проекта (ако е приложимо):**

Максималната продължителност на изпълнение на бюджетни линии е до 31.12.2029 г.

Дейностите са допустими, считано от 01.01.2024 г.

**19. Ред за оценяване на концепциите за проектни предложения (ако е приложимо):**

Неприложимо

**20. Критерии и методика за оценка на концепциите за проектни предложения (ако е приложимо):**

Неприложимо

**21. Ред за оценяване на проектните предложения:**

Всички финансови планове, подадени в срок, се оценяват в съответствие с критериите от Приложение № 4 към тези Условия за кандидатстване в срок до един месец от датата на подаването им, съгласно чл. 44, ал. 3 от ЗУСЕФСУ.

Финансовият план (вкл. и информацията, предоставена във формуляра за кандидатстване) се оценява по отношение изпълнение на критериите за административно съответствие и допустимост, както и техническа и финансова оценка. Подадените финансови планове ще бъдат оценявани по реда на тяхното подаване чрез Информационната система за управление и наблюдение на средствата от Европейските структурни и инвестиционни фондове (ИСУН 2020).

В случай на установени в процеса на оценка непълноти, несъответствия и/или нередовности във формуляра за кандидатстване и/или финансовия план, УО, има право да изиска от кандидата да представи допълнителни писмени разяснения по представения от него финансов план (ФП) или преработване на определени компоненти от финансовия план. При установени непълноти и/или нередовности във ФП и приложените към него документи, УО може да поиска тяхното отстраняване или допълнителни документи/разяснения, като посочи срок за отстраняването/представянето им. Исканията за представяне на допълнителни документи и разяснения се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Срокът за представяне на допълнителни документи/информация е 10 дни. Кандидатът представя допълнителните разяснения и/или документи по електронен път чрез ИСУН 2020. Срокът за оценка на финансовия план спира да тече до датата на тяхното отстраняване.

В процеса на оценка, УО запазва правото си да отстрани заложени от кандидата дейности, вследствие от извършената оценка, в случаите когато те са недопустими и/или са свързани с недопустими разходи.

Управляващият орган запазва правото си да извърши намаляване на бюджета на финансовия план, вследствие от извършената оценка в случаите, когато разходите са недопустими.

Комуникацията с кандидата по отношение на оценката на финансовия план и резултатите от нея се осъществява само чрез ИСУН 2020.

Правата и задълженията, които възникват за конкретния бенефициент, са описани в заповедта за предоставяне на БФП (Приложение 7).

Бюджетната линия се счита за открита от датата на издаване на заповедта за предоставяне на БФП. Бюджетната линия се счита за приключена на крайната дата, посочена в заповедта за предоставяне на БФП, но не по-късно от 31.12.2029 г.

По време на изпълнение на бюджетната линия, конкретният бенефициент следва да спазва Условията за кандидатстване и Общите условия за изпълнение на финансови планове, финансирани по ПМДРА по процедури за директно предоставяне на безвъзмездна финансова помощ по ”Техническа помощ”.

**ВАЖНО!!!** В състава на екипите за изпълнение и управление на бюджетната линия могат да влизат само служители от съответната администрация (УО, МЗ и СО, ОО и Дирекция „Вътрешен одит“ към Министерство на земеделието и храните).

В състава на екипите за оценка и наблюдение на бюджетната линия могат да влизат само служители от администрацията на УО на ПМДРА.

За оценката на финансовия план не се сформира оценителна комисия. Оценката на всеки финансов план се извършва от двама експерти от отдел „Програмиране и договаряне“, както и администратор на оценителната сесия (председател), определени със заповед на Ръководителя на УО на ПМДРА. Въз основа на резултатите от оценката, експертите, които са я извършили, прилагат „Доклад на оценителна комисия” от ИСУН 2020 от модул „Оценителна сесия”, раздел „Преглед на документа”, който съдържа предложение за отказ или одобрение на финансовия план. Ръководителят на УО на ПМДРА издава Решение за одобрение/неодобрение на финансовия план за бюджетна линия.

В случай на решение за одобрение на финансовия план за бюджетна линия, ръководителят на УО издава и заповед за предоставяне на БФП.

Кандидатите, за които има издадена заповед за предоставяне на БФП, се поканват да представят в 10-дневен срок следните документи:

1. Заявление за профил за достъп на ръководител на бенефициента до ИСУН 2020 (Приложение № 10) и/или Заявление за профил за достъп на упълномощени от бенефициента лица до ИСУН 2020 (Приложение № 11) – подписано от лице с право да представлява кандидата;

2. Декларация за нередности - Приложение № 12.

Съгласно чл. 46, ал. 1 от ЗУСЕФСУ Ръководителят на УО прекратява процедура чрез директно предоставяне на безвъзмездна финансова помощ (БФП) когато:

1. няма постъпили проектни предложения, в случай че е определен краен срок за подаване или когато всички подадени предложения са оттеглени;

2. при спиране на финансирането по съответната програма или по част от нея.

Извън горепосочените случаи, процедура чрез директно предоставяне на безвъзмездна финансова помощ може да бъде прекратена и по отношение на конкретен бенефициент, който не отстрани в срок нередовност, непълнота и/или несъответствие с изискванията.

Съгласно чл. 46, ал. 3 от ЗУСЕФСУ, когато не е определен краен срок за подаване, ръководителят на УО може да прекрати приемането на проектни предложения, в случай че общата стойност на одобрените проекти надхвърля финансовия ресурс по процедурата.

Извън горните случаи, решение за прекратяване на процедурата чрез директно предоставяне може да се вземе и в случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването, в писменото уведомление към конкретния бенефициент УО го информира за необходимостта от представяне на следните документи:

1. Заявление за профил за достъп на ръководител на бенефициент до ИСУН 2020 (Приложение № 10 към Условията за изпълнение) и/или Заявление за профил за достъп на оправомощени от бенефициент лица до ИСУН 2020 (Приложение № 11 към Условията за изпълнение) – подписано от законния представител на кандидата.

Уведомяването на конкретния бенефициент за сключване на административния договор за директно предоставяне на безвъзмездна финансова помощ се извършва писмено.

**22. Критерии и методика за оценка на проектните предложения:**

|  |  |
| --- | --- |
| **Вид дейност** | **Техническа помощ** |
| Правно основание: | чл. 36 от Регламент (ЕС) 2021/1060 |
| Максимален интензитет на БФП | до 100 % |
| Критерии за подбор | На одобрение за изпълнение по посочения вид дейност подлежат проекти в следните направления:   * Дейности по програмиране, изпълнение, мониторинг, контрол и оценка на ПМДРА, включително материално-техническо им обезпечаване; * Изграждане на ефикасна и компетентна администрация, ангажирана с прилагането и с извършването на одитна дейност по ПМДРА; * Осигуряване на информация и широка публичност за целите и възможностите на ПМДРА; * Осигуряване на подкрепа на дейностите, свързани с подготовка на програмен период 2028-2034 г. * Осигуряване на подкрепа на дейностите, свързани с приключването на Програма за морско дело и рибарство 2014 – 2020 г. (ПМДР); * Изграждане на административен капацитет в администрацията отговорна за управлението на Европейския фонд за морско дело, рибарство и аквакултури (ЕФМДРА) и за членовете на Комитета за наблюдение и сектора, организиране на обучения, работни срещи и семинари и др.   Забележка: Тежест при критериите не е установена, тъй като това са дейностите, които трябва да се изпълняват от органите, отговорни за управлението на ЕФМДРА в стартирането, последващите действия, извършването на одитна дейност и контрола на проектите, финансирани от ЕФМДРА. |

**23. Начин на подаване на проектните предложения/концепциите за проектни предложения:**

Подаването на финансов план за бюджетна линия по настоящата процедура се извършва изцяло по електронен път чрез ИСУН 2020, единствено с използването на Квалифициран електронен подпис (КЕП), чрез модул „Е-кандидатстване“ на следния интернет адрес: <https://eumis2020.government.bg>.

**24. Списък на документите, които се подават на етап кандидатстване:**

**1**.Финансов план и указания за неговото попълване **- Приложение № 1;**

**2.** Финансова обосновка **- Приложение № 2;**

**3**.Декларация на кандидата - **Приложение №** **3;**

**4.** Заповед за екип за управление и изпълнение на проектно предложение на финансов план за бюджетна линия, определен със заповед от ръководителя на кандидата;

**5.** Документ, удостоверяващ оправомощаване на служебно лице за представяне, подписване на кандидата;

**6.** Доказателства за произхода на цената.

***Приложения №* *1, 2 и 3 се попълват по образец, предоставен от УО.***

**25. Краен срок за подаване на проектните предложения:**

Финансов план за бюджетна линия може да се подава текущо до 01.12.2029 г. или до изчерпване на финансовия ресурс по процедурата.

**26. Приложения към Условията за кандидатстване:**

**Приложение № 1:** Финансов план и указания за неговото попълване**;**

**Приложение № 2:** Финансова обосновка**;**

**Приложение № 3:** Декларация на кандидата**;**

**Приложение № 4:** Критерии за оценка на проектните предложения по Процедура **BG14MFPR001-5.001**;

**Приложение № 5:** Критерии за подбор;

**Приложение № 6:** Образец на Решение за одобряване на бюджетна линия;

**Приложение № 7:** Образец на заповед за предоставяне на безвъзмездна финансова помощ;

**Приложение № 8:** Общи условия за изпълнение на проекти, финансирани по ПМДРА по процедури за директно предоставяне на БФП по „Техническа помощ”;

**Приложение № 9:** Указания за условията и реда за подаване на проектни предложения и тяхната оценка по електронен път чрез информационна система за управление и наблюдение ИСУН 2020;

**Приложение № 10:** Заявление за профил за достъп на ръководител на бенефициента до ИСУН 2020;

**Приложение № 11:** Заявление за профил за достъп на упълномощени от бенефициента лица до ИСУН 2020;

**Приложение № 12:** Образец на Декларация за нередности.